Įsakymas netenka galios 2017-01-01:

Lietuvos Respublikos aplinkos ministerija, Įsakymas

Nr. D1-878, 2016-12-12, paskelbta TAR 2016-12-12, i. k. 2016-28700

Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo

Suvestinė redakcija nuo 2016-02-26 iki 2016-12-31

Įsakymas paskelbtas: Žin. 2010, Nr. 116-5947, i. k. 110301MISAK00D1-828

LIETUVOS RESPUBLIKOS APLINKOS MINISTRO

ĮSAKYMAS

DĖL STATYBOS TECHNINIO REGLAMENTO STR 1.11.01:2010 „STATYBOS UŽBAIGIMAS“ PATVIRTINIMO

2010 m. rugsėjo 28 d. Nr. D1-828

Vilnius

Vadovaudamasis Lietuvos Respublikos statybos įstatymo (Žin., 1996, Nr. 32-788; 2001, Nr. 101-3597; 2010, Nr. 84-4401) 24 straipsnio 1 ir 2 dalimis,

1. Tvirtinu statybos techninį reglamentą STR 1.11.01:2010 „Statybos užbaigimas“ (pridedama).

2. Pripažįstu netekusiais galios:

2.1. Lietuvos Respublikos aplinkos ministro 2002 m. gegužės 14 d. įsakymą Nr. 242 „Dėl statybos techninio reglamento STR 1.11.01:2002 „Statinių pripažinimo tinkamu naudoti tvarka“ patvirtinimo“ (Žin., 2002, Nr. 60-2475);

2.2. Lietuvos Respublikos aplinkos ministro 2003 m. gruodžio 19 d. įsakymą Nr. 665 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo (Žin., 2003, Nr. 122-5551);

2.3. Lietuvos Respublikos aplinkos ministro 2005 m. kovo 7 d. įsakymą Nr. D1-134 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2005, Nr. 34-1119);

2.4. Lietuvos Respublikos aplinkos ministro 2005 m. gruodžio 12 d. įsakymą Nr. D1-589 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo (Žin., 2006, Nr. 7-258);

2.5. Lietuvos Respublikos aplinkos ministro 2006 m. birželio 12 d. įsakymą Nr. D1-290 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2006, Nr. 68-2524);

2.6. Lietuvos Respublikos aplinkos ministro 2006 m. rugsėjo 11 d. įsakymą Nr. D1-411 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2006, Nr. 99-3851);

2.7. Lietuvos Respublikos aplinkos ministro 2007 m. kovo 26 d. įsakymą Nr. D1-178 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2007, Nr. 36-1332);

2.8. Lietuvos Respublikos aplinkos ministro 2008 m. kovo 26 d. įsakymą Nr. D1-163 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2008, Nr. 37-1352);

2.9. Lietuvos Respublikos aplinkos ministro 2008 m. birželio 2 d. įsakymą Nr. D1-298 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2008, Nr. 65-2483);

2.10 Lietuvos Respublikos aplinkos ministro 2009 m. sausio 8 d. įsakymą Nr. D1-8 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2009, Nr. 6-189);

2.11. Lietuvos Respublikos aplinkos ministro 2009 m. kovo 23 d. įsakymą Nr. D1-114 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo (Žin., 2009, Nr. 36-1402);

2.12. Lietuvos Respublikos aplinkos ministro 2009 m. birželio 3 d. įsakymą Nr. D1-307 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2009, Nr. 69-2817);

2.13. Lietuvos Respublikos aplinkos ministro 2009 m. lapkričio 18 d. įsakymą Nr. D1-702 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo (Žin., 2009, Nr. 138-6098);

2.14. Lietuvos Respublikos aplinkos ministro 2009 m. gruodžio 11 d. įsakymą Nr. D1-787 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo“ (Žin., 2009, Nr. 149-6692);

2.15. Lietuvos Respublikos aplinkos ministro 2010 m. vasario 8 d. įsakymą Nr. D1-124 „Dėl Lietuvos Respublikos aplinkos ministro 2002 m. gegužės 14 d. įsakymo Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ pakeitimo (Žin., 2010, Nr. 19-905).

Aplinkos ministras	Gediminas Kazlauskas

PATVIRTINTA

Lietuvos Respublikos aplinkos ministro

2010 m. rugsėjo 28 d.

įsakymu Nr. D1-828

STATYBOS TECHNINIS REGLAMENTAS STR 1.11.01:2010 „STATYBOS UŽBAIGIMAS“

I. BENDROSIOS NUOSTATOS

1. Šis statybos techninis reglamentas (toliau – Reglamentas) detalizuoja statybos užbaigimo tvarką, nurodytą Statybos įstatymo [6.2] 24 straipsnyje.

2. Šis Reglamentas taip pat nustato branduolinės energetikos objektų statinių statybos užbaigimo tvarką.

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

3. Reglamento nuostatos netaikomos melioracijos statiniams ir kultūros paveldo statinių tvarkomiesiems paveldosaugos darbams.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

4. Valstybinės teritorijų planavimo ir statybos inspekcijos prie Aplinkos ministerijos įgalioti pareigūnai Reglamente nurodytas statybos užbaigimo procedūras atlieka naudodamiesi Lietuvos Respublikos statybos leidimų ir statybos valstybinės priežiūros informacine sistema „Infostatyba“ (toliau – IS „Infostatyba“).

5. Statytojai (užsakovai, savininkai, valdytojai) turi teisę naudodamiesi IS „Infostatyba“ gauti su šiame Reglamente nustatytomis statybos užbaigimo procedūromis susijusias paslaugas.

II. NUORODOS

6. Šiame Reglamente pateikiamos nuorodos į šiuos teisės aktus:

6.1. Lietuvos Respublikos civilinį kodeksą (Žin., 2000, Nr. 74-2262);

6.2. Lietuvos Respublikos statybos įstatymą (Žin., 1996, Nr. 32-788; 2001, Nr. 101-3597);

6.3. Lietuvos Respublikos darbuotojų saugos ir sveikatos įstatymą (Žin., 2003, Nr. 70-3170);

6.4. Lietuvos Respublikos branduolinės energijos įstatymą (Žin., 1996, Nr. 119-2771; 2011, Nr. 91-4314);

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

6.5. Lietuvos Respublikos nekilnojamojo turto registro įstatymą (Žin., 1996, Nr. 100-2261; 2001, Nr. 55-1948);

6.6. Lietuvos Respublikos nekilnojamojo turto kadastro nuostatus, patvirtintus Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“ (Žin., 2002, Nr. 41-1539; 2005, Nr. 80-2899);

6.7. statybos techninį reglamentą STR 2.01.07:2003 „Pastatų vidaus ir išorės aplinkos apsauga nuo triukšmo“, patvirtintą Lietuvos Respublikos aplinkos ministro 2003 m. liepos 17 d. įsakymu Nr. 387 „Dėl statybos techninio reglamento STR 2.01.07:2003 „Pastatų vidaus ir išorės aplinkos apsauga nuo triukšmo“ patvirtinimo“ (Žin., 2003, Nr. 79-3614);

6.8. statybos techninį reglamentą STR 2.01.09:2012 „Pastatų energetinis naudingumas. Energetinio naudingumo sertifikavimas“, patvirtintą Lietuvos Respublikos aplinkos ministro 2005 m. gruodžio 20 d. įsakymu Nr. D1-624 „Dėl statybos techninio reglamento STR 2.01.09:2005 „Pastatų energetinis naudingumas. Energetinio naudingumo sertifikavimas“ patvirtinimo“;

Punkto pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

6.9. statybos techninį reglamentą STR 1.07.01:2010 „Statybą leidžiantys dokumentai“, patvirtintą Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 (Žin., 2010, Nr. 116-5944);

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

6.10. Neteko galios nuo 2016-01-31

Punkto naikinimas:

Nr. D1-409, 2015-05-18, paskelbta TAR 2015-05-21, i. k. 2015-07720

6.11. Gyvūninio maisto tvarkymo subjektų veterinarinio patvirtinimo ir registravimo tvarkos aprašą, patvirtintą Valstybinės maisto ir veterinarijos tarnybos direktoriaus 2005 m. gruodžio 30 d. įsakymu Nr. B1-738 (Žin., 2006 Nr. 8-312);

Papildyta punktu:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

6.12. Neteko galios nuo 2016-01-31

Punkto naikinimas:

Nr. D1-409, 2015-05-18, paskelbta TAR 2015-05-21, i. k. 2015-07720

Papildyta punktu:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

6.13. Neteko galios nuo 2016-01-31

Punkto naikinimas:

Nr. D1-409, 2015-05-18, paskelbta TAR 2015-05-21, i. k. 2015-07720

Papildyta punktu:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

6.14. Nekilnojamojo turto objektų kadastrinių matavimų ir kadastro duomenų surinkimo bei tikslinimo taisykles, patvirtintas Lietuvos Respublikos žemės ūkio ministro 2002 m. gruodžio 30 d. įsakymu Nr. 522 (Žin., 2003, Nr. 18-790).

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

III. SĄVOKOS

7. Šiame Reglamente vartojamos pagrindinės sąvokos yra apibrėžtos Lietuvos Respublikos statybos įstatymo [6.2] 2 straipsnyje. Darbo vietos, darbo priemonių ir darbdavio sąvokos apibrėžtos Lietuvos Respublikos darbuotojų saugos ir sveikatos įstatymo [6.3] 1 straipsnyje. Branduolinės energetikos objekto statinio statybos objekto užbaigimo procedūrą reglamentuojančiose Reglamento punktuose vartojamos sąvokos apibrėžtos Lietuvos Respublikos branduolinės energijos įstatymo [6.4] 2 straipsnyje.

Punkto pakeitimai:

Nr. D1-951, 2015-12-23, paskelbta TAR 2016-01-04, i. k. 2016-00026

8. Kitos šiame Reglamente vartojamos sąvokos:

8.1. Statybos užbaigimo procedūros – šiame Reglamente nustatytos procedūros, kurias atlikus surašomas Statybos užbaigimo aktas ar Deklaracija apie statybos užbaigimą (toliau – Procedūros);

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

8.2. Statybos užbaigimo aktas (toliau – Aktas) – šiame Reglamente nustatyta tvarka sudarytos statybos užbaigimo komisijos (toliau – Komisija) surašytas dokumentas, patvirtinantis, kad statinys pastatytas, rekonstruotas ar daugiabutis namas ar visuomeninės paskirties pastatas atnaujintas (modernizuotas) pagal statinio projekto sprendinius;

8.3. Deklaracija apie statybos užbaigimą (toliau – Deklaracija) – statytojo (užsakovo), savininko, valdytojo, paveldėtojo (toliau – Statytojas) pasirašytas dokumentas, kuriuo paskelbiama, kad statybos darbai (išskyrus Reglamento 8.2 punkte nurodytus) užbaigti ar statinio (patalpų) paskirtis pakeista pagal statinio projekto (kai jis privalomas) sprendinius ar teisės aktų reikalavimus, jei statinio projektas nebuvo rengiamas.

Deklaracijos rekvizitai patvirtinti Valstybinės teritorijų planavimo ir statybos inspekcijos prie Aplinkos ministerijos viršininko įsakymu;

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

8.4. BEOS – branduolinės energetikos objekto statinys (-iai) [6.4];

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

8.5. BEOS statybos užbaigimo aktas (toliau – BEOS aktas) – šiame Reglamente nustatyta tvarka sudarytos BEOS statybos užbaigimo komisijos (toliau – BEOS komisija) surašytas dokumentas, patvirtinantis, kad BEOS pastatytas, rekonstruotas ar kapitališkai suremontuotas pagal BEOS projekto sprendinius.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

IV. KOMISIJŲ SUDARYMAS

9. Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija) viršininko įgalioti Inspekcijos padalinių (toliau – Padaliniai) vadovai savo potvarkiais sudaro Komisijas, keičia jų sudėtį ar jas panaikina.

Punkto pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

10. Padalinių vadovai sudaro po vieną nuolat veikiančią Komisiją ir pagal atskirus Statytojų prašymus – vienkartines Komisijas.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-409, 2015-05-18, paskelbta TAR 2015-05-21, i. k. 2015-07720

11. Komisijos sudaromos iš subjektų, kurių įgalioti atstovai pagal kompetenciją dalyvaus Procedūrose. Nuolat veikiančią Komisiją turi sudaryti tiek įvairių sričių subjektų, kad ji galėtų visapusiškai atlikti visas būtinas bet kurios statybos Procedūras.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-409, 2015-05-18, paskelbta TAR 2015-05-21, i. k. 2015-07720

111. BEOS komisiją savo įsakymu sudaro (keičia, panaikina) Inspekcijos viršininkas. Komisija sudaroma iš šių institucijų įgaliotų atstovų:

111.1. Inspekcijos (komisijos pirmininkas);

111.2. Valstybinės atominės energetikos saugos inspekcijos;

111.3. savivaldybės administracijos;

111.4. Priešgaisrinės apsaugos ir gelbėjimo departamento prie Vidaus reikalų ministerijos;

111.5. visuomenės sveikatos centrai apskrityse;

111.6. Lietuvos Respublikos valstybinės darbo inspekcijos;

111.7. Lietuvos Respublikos krašto apsaugos ministerijos;

111.8. Valstybinės energetikos inspekcijos prie Energetikos ministerijos;

111.9. Aplinkos apsaugos agentūros.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

V. STATYBOS UŽBAIGIMO AKTO IŠDAVIMAS

Pakeistas skyriaus pavadinimas:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

12. Norėdamas gauti Aktą, Statytojas ar jo įgaliotas asmuo Padaliniui, esančiam apskrities, kurioje yra statinys, teritorijoje, pateikia prašymą išduoti Aktą (toliau – Prašymas). Prašymo rekvizitai ir Akto rekvizitai patvirtinti Inspekcijos viršininko įsakymu. Prašymas pateikiamas:

12.1. nuotoliniu būdu, pasinaudojant IS „Infostatyba“ (www. planuojustatyti.lt), užpildant atitinkamus Prašyme nurodytus privalomus laukus ir įkeliant su Prašymu privalomus pateikti dokumentus, nurodytus Reglamento 121 punkte;

12.2. tiesiogiai Padaliniui, pridedant elektroninę laikmeną su visų su Prašymu privalomų pateikti dokumentų įrašais.

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

Nr. D1-409, 2015-05-18, paskelbta TAR 2015-05-21, i. k. 2015-07720

121. Su Prašymu bendruoju atveju pateikiami šie dokumentai:

121.1. statinio projektas (paskutinė laida, jei projektas buvo keičiamas): Techninis projektas ir Darbo projektas arba Techninis darbo projektas. Jei Techninio projekto arba Techninio darbo projekto, pagal kuriuos buvo išduotas statybą leidžiantis dokumentas, sprendiniai nebuvo keičiami ir statybą leidžiantis dokumentas buvo išduotas naudojantis IS „Infostatyba“, Techninis projektas arba Techninis darbo projektas nepateikiami, o pateikiama Darbo projekto paskutinė laida (jei buvo projektuojama dviem etapais);

121.2. Statytojo pasirašyta laisvos formos pažyma, patvirtinanti, kad statinio projekto, pagal kurį buvo išduotas statybą leidžiantis dokumentas, sprendiniai nebuvo keičiami (jei jie nebuvo keičiami);

121.3. Statytojo pasirašyta laisvos formos pažyma apie atliktus statinio projekto, pagal kurį buvo išduotas statybą leidžiantis dokumentas, pakeitimus, atskirai aprašant esminių statinių projekto sprendinių pakeitimus ir nurodant motyvus, kodėl juos pakeitus, nereikėjo gauti naujo statybą leidžiančio dokumento;

121.4. Statybą leidžiantis dokumentas (jei jis nebuvo išduotas naudojantis IS „Infostatyba“);

121.5. Dokumentų, kurie bus pateikiami Komisijai, sąrašas (pagal Reglamento 3 priedą);

121.6. Statinio (-ių) kadastro duomenų byla (-os); jų pateikti neprivaloma atnaujinant (modernizuojant) pastatus;

Punkto pakeitimai:

Nr. D1-140, 2016-02-24, paskelbta TAR 2016-02-25, i. k. 2016-03662

121.7. Statytojo paprastos rašytinės formos įgaliojimas pateikti Prašymą (jei Prašymą pateikia įgaliotas asmuo);

121.8. Paveldėjimo teisės liudijimas (jei Prašymą pateikia paveldėtojas).

Papildyta punktu:

Nr. D1-409, 2015-05-18, paskelbta TAR 2015-05-21, i. k. 2015-07720

13. Nuotoliniu būdu pateiktas Prašymas užregistruojamas automatiškai ir tą pačią dieną apie tai informuojamas jo pateikėjas. Tiesiogiai pateiktas Prašymas ne vėliau kaip kitą darbo dieną užregistruojamas Inspekcijos dokumentų valdymo informacinėje sistemoje (toliau – DVIS). Užregistravus Prašymą, Padalinio įgaliotas pareigūnas ne vėliau kaip per 3 darbo dienas patikrina:

13.1. ar Statytojas (ar jo teises ir pareigas perėmęs asmuo):

13.1.1. žemės sklypą, kuriame pastatytas statinys, valdo nuosavybės teise arba valdo ir naudoja kitais Lietuvos Respublikos įstatymų nustatytais pagrindais, išskyrus teisės aktų [6.2] [6.9] nustatytas išimtis;

13.1.2. turi statybą leidžiantį dokumentą (toliau – SLD) (kai jis privalomas); žemės sklypo ir/ar statinio paveldėjimo ar įsigijimo atveju statybą leidžiantis dokumentas gali būti išduotas buvusio statytojo (užsakovo) vardu. SLD galiojimo terminas gali būti pasibaigęs;

13.1.3. statinį (jo dalį) valdo nuosavybės teise arba valdo ir naudoja kitais įstatymų nustatytais pagrindais – statinio rekonstravimo atvejais;

13.2. ar Prašymas užpildytas laikantis nustatytų reikalavimų, ar jame nurodyti visi naujai pastatytų pastatų rodikliai;

13.3. ar su Prašymu pateikti visi privalomi pateikti dokumentai;

13.4. ar Prašymo pateikėjas turi Statytojo įgaliojimą pateikti Prašymą – tuo atveju, jei jį pateikia ne Statytojas;

13.5. ar Prašyme nurodytas (-i) statinys (-iai) pastatytas (-i) ar statomas (-i) savavališkai ir yra nustatyta tvarka surašytas (-i) savavališkos statybos aktas (- ai).

Punkto pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

14. Padalinio pareigūnas, per 3 darbo dienas nuo Prašymo užregistravimo dienos nustatęs, kad:

14.1. visi Reglamento 13 punkto reikalavimai įvykdyti, Prašymą ir pridėtus dokumentus įkelia į IS „Infostatyba“, joje pažymi Prašymą kaip priimtą ir praneša Prašymo pateikėjui, kad Prašymas priimtas ir bus toliau nagrinėjamas;

14.2. jei Reglamento 13 punkto reikalavimai nėra įvykdyti, Prašymo pateikėjui praneša apie tai, kad Prašymas bus priimtas ir nagrinėjamas toliau tik ištaisius nustatytus trūkumus ir kad jie turi būti ištaisyti per 20 darbo dienų nuo pranešimo išsiuntimo dienos. Jeigu per šį terminą trūkumai neištaisomi, Prašymas nepriimamas ir per 3 darbo dienas nuo šio termino pabaigos dienos kartu su pateiktais dokumentais grąžinamas Prašymo pateikėjui, o jei Prašymas buvo pateiktas nuotoliniu būdu, jo pateikėjui ne vėliau kaip kitą darbo dieną nuo šio termino pabaigos dienos pranešama, kad Prašymas nepriimamas. Abiem atvejais nurodoma nepriėmimo priežastis ir tai, kad Prašymas toliau nebus nagrinėjamas. Jei trūkumai per nustatytą terminą ištaisomi, atliekami Reglamento 14.1 papunktyje nustatyti veiksmai.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

Nr. D1-409, 2015-05-18, paskelbta TAR 2015-05-21, i. k. 2015-07720

15. Priimtas Prašymas IS „Infostatyba“ pažymimas kaip nepriimtas ir apie tai per 3 darbo dienas informuojamas jo pateikėjas, jei paaiškėja, kad Prašyme:

15.1. nurodytas (-i) statinys (-iai) pastatytas (-i) ar statomas (-i) savavališkai ir yra nustatyta tvarka surašytas (-i) savavališkos statybos aktas (-ai);

15.2. nurodytas Statytojas neatitinka Reglamento 13.1 papunktyje nustatytų reikalavimų.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

Nr. D1-409, 2015-05-18, paskelbta TAR 2015-05-21, i. k. 2015-07720

16. Priėmęs Prašymą, Padalinio pareigūnas ne vėliau kaip kitą darbo dieną IS „Infostatyba“ pažymi subjektus, kurie pagal Reglamento 1 priede nustatytą kompetenciją privalo paskirti savo atstovus (įgaliotus asmenis) (toliau – atstovai) Procedūroms atlikti (esant reikalui pažymi ir kitus, nenurodytus Reglamento 1 priede, subjektus); per IS „Infostatyba“ automatiškai išsiunčiamos paraiškos šiems subjektams dėl konkrečių atstovų paskyrimo, kuriose nurodoma numatoma Procedūrų pradžios data ir laikas.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

Nr. D1-409, 2015-05-18, paskelbta TAR 2015-05-21, i. k. 2015-07720

17. Subjekto paskirtam darbuotojui (toliau – darbuotojas) po paraiškos išsiuntimo suteikiama prieiga susipažinti su prie Prašymo pridėtais dokumentais. Darbuotojas ne vėliau kaip per 3 darbo dienas nuo paraiškos išsiuntimo dienos pateikia informaciją apie subjekto atstovą, paskirtą (-us) Komisijos sudėtyje Procedūroms atlikti; po šios informacijos pateikimo atstovui (-ims) suteikiama prieiga IS „Infostatyba“ susipažinti su prie Prašymo pridėtais dokumentais.

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Nr. D1-409, 2015-05-18, paskelbta TAR 2015-05-21, i. k. 2015-07720

18. Gavęs informaciją apie visų subjektų, kuriems buvo išsiųstos paraiškos, atstovus, Padalinio pareigūnas ne vėliau kaip per 2 darbo dienas nuo tos dienos, kurią paskutinis iš subjektų pateikė informaciją apie savo atstovą (-us), IS „Infostatyba“ pažymi Komisijos darbo pradžios datą, kuri turi būti ne vėlesnė kaip po 5 darbo dienų nuo pažymėjimo momento, išskyrus atvejus, kai Statytojas pageidauja vėlesnės datos. IS „Infostatyba“ automatiškai paskiriamos užduotys atstovams pasirašyti Aktą arba el. parašu patvirtinti, kad Aktas nepasirašomas, nurodant nepasirašymo priežastis. Darbuotojas iki Komisijos paskutinės darbo dienos pabaigos IS „Infostatyba“ gali pakeisti savo atstovą (-us) kitu (-ais).

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-668, 2014-08-14, paskelbta TAR 2014-08-14, i. k. 2014-11069

Nr. D1-409, 2015-05-18, paskelbta TAR 2015-05-21, i. k. 2015-07720

181. Statytojas ne vėliau kaip pirmąją Procedūrų dieną Komisijai pateikia Reglamento 3 priede nurodytus dokumentus (bendruoju atveju).

Papildyta punktu:

Nr. D1-409, 2015-05-18, paskelbta TAR 2015-05-21, i. k. 2015-07720

182. Komisija savo darbą užbaigia ne vėliau kaip per 10 darbo dienų (pastatų atnaujinimo (modernizavimo) atveju – per 5 darbo dienas) nuo jos darbo pradžios, išskyrus šiame skyriuje nurodytus atvejus, kai Procedūros yra sustabdomos ar nutraukiamos.

Papildyta punktu:

Nr. D1-409, 2015-05-18, paskelbta TAR 2015-05-21, i. k. 2015-07720

19. Komisijos nariai, gavę iš Statytojo Reglamento 3 priede nurodytus dokumentus, pagal kompetenciją privalo:

19.1. patikrinti, ar reikėjo gauti naują SLD, pakeitus statinio projekto sprendinius (jei jie buvo pakeisti);

19.2. vizualiai patikrinti statinio atitiktį statinio projekto (su Prašymu pateiktos projekto ar jo dokumentų laidos) sprendiniams, lemiantiems statinio atitiktį esminiams statinių reikalavimams; statinio atitiktį kitiems statinio projekto sprendiniams ar statinio projekto atitiktį teisės aktų reikalavimams Komisijos nariai gali patikrinti pasirinktinai.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-409, 2015-05-18, paskelbta TAR 2015-05-21, i. k. 2015-07720

20. Komisijos narys, nustatęs statinio neatitiktį statinio projektui ar statinio projekto neatitiktį teisės aktų reikalavimams, ne vėliau kaip likus 2 darbo dienoms iki Komisijos darbo pabaigos dienos tai pažymi IS „Infostatyba“ neatitikčių sąraše.

Punkto pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

21. Komisija gali priimti sprendimą sustabdyti Procedūras (tai pažymima IS „Infostatyba“), nustatydama Procedūrų sustabdymo terminą:

21.1. jei reikia pašalinti neatitikčių sąraše nurodytus trūkumus;

21.2. jei būtina atlikti reikalingus bandymus, matavimus, ardymo darbus ar kitus veiksmus;

21.3. jei nusprendžiama inicijuoti SLD išdavimo teisėtumo patikrinimą (gavus informacijos, kad teisme dėl šio dokumento išdavimo teisėtumo yra priimtų nagrinėti asmenų, išskyrus viešojo administravimo subjektus ir prokuratūrą, prašymų arba kilus įtarimų, kad SLD išduotas neteisėtai);

21.4. kitais atvejais – gavus skundų ar pranešimų dėl faktų, trukdančių atlikti Procedūras;

21.5. dėl nenumatytų objektyvių priežasčių, kai nėra galimybės vykdyti Procedūrų.

Punkto pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

22. Komisija Reglamento 21.1 ir 21.2 papunkčiuose nurodytais atvejais teikia Statytojui privalomuosius nurodymus, nurodydama jų įvykdymo terminą (tai pažymima IS „Infostatyba“).

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-409, 2015-05-18, paskelbta TAR 2015-05-21, i. k. 2015-07720

23. Komisija sprendimą atnaujinti Procedūras priima per 5 darbo dienas nuo Statytojo kreipimosi, įvertinusi, ar Statytojas ištaisė nurodytus trūkumus ir apie tai informavo (per IS „Infostatyba“ ar raštu). Atnaujintos Procedūros užbaigiamos ne vėliau kaip per 5 darbo dienas nuo jų atnaujinimo dienos. Informacija apie Procedūrų atnaujinimo datą IS „Infostatyba“ pateikiama Statytojui ir Akto dar nepasirašiusiems Komisijos nariams.

Punkto pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

24. Komisijos sprendimu Procedūros gali būti nutraukiamos:

24.1. atlikus patikrinimą pagal Reglamento 19.1 papunkčio reikalavimus, paaiškėjo, jog turėjo būti gautas naujas SLD;

24.2. Statytojui per nustatytą terminą (bet ne ilgesnį kaip 6 mėnesiai) neįvykdžius Reglamento 22 punkte nurodyto (ų) privalomojo (-ųjų) nurodymo (ų) (apie jų įvykdymą nepaskelbus IS „Infostatyba“);

24.3. nustačius, kad statinys pastatytas savavališkai;

24.4. gavus informacijos, kad dėl SLD išdavimo teisėtumo teisme yra priimtų nagrinėti viešojo administravimo subjektų ar prokuratūros prašymų;

24.5. kai atlikus SLD išdavimo teisėtumo patikrinimą nustatyta, kad SLD išduotas neteisėtai ir dėl jo galiojimo panaikinimo nuspręsta kreiptis į Inspekcijos viršininką ar jo įgaliotą pareigūną, prašant nustatyta tvarka ir terminais kreiptis į teismą dėl SLD panaikinimo ir/ar statybos pagal neteisėtai išduotą SLD padarinių pašalinimo Statybos įstatymo [6.2] 281 straipsnyje nustatyta tvarka.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-409, 2015-05-18, paskelbta TAR 2015-05-21, i. k. 2015-07720

25. Komisijai jos darbo metu reikalingus paaiškinimus teikia Statytojas (jo įgaliotas asmuo), statinio projekto vadovas, statinio projekto ekspertizės vadovas, statinio projekto vykdymo priežiūros vadovas, statinio statybos techninis prižiūrėtojas, statinio statybos vadovas, statinio statybos specialiųjų darbų vadovai, daugiabučio namo savininkų bendrijos atstovas ar šių savininkų įgaliotinis, ar daugiabučio namo bendrojo naudojimo objektų administratorius. Kilus neaiškumų, Komisijos pirmininkas gali prašyti kompetentingų asmenų (ekspertų, mokslininkų) nuomonės, išvadų.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-409, 2015-05-18, paskelbta TAR 2015-05-21, i. k. 2015-07720

26. Komisijos pirmininkas, Komisijos nariui užregistravus IS „Infostatyba“ prašymą leisti atlikti Procedūras atskirai, gali priimti sprendimą leisti tai atlikti pažymėdamas IS „Infostatyba“.

Punkto pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

27. Komisijos nariai Aktą pasirašo el. parašais. Jei subjektas į Komisiją yra paskyręs daugiau negu vieną atstovą, Aktą gali pasirašyti:

27.1. visi subjekto paskirti atstovai;

27.2. ne visi subjekto atstovai; šiuo atveju, jei iki Procedūrų atlikimo termino pabaigos nė vienas iš nepasirašiusių Akto subjekto atstovų nepatvirtina el. parašu, kad Akto jis nepasirašo, nurodydamas motyvus, laikoma, kad subjekto atstovai Aktą pasirašė.

Punkto pakeitimai:

Nr. D1-332, 2012-04-20, Žin., 2012, Nr. 54-2692 (2012-05-10), i. k. 112301MISAK00D1-332

Nr. D1-409, 2015-05-18, paskelbta TAR 2015-05-21, i. k. 2015-07720

28. Iki Komisijos paskutinės darbo dienos pabaigos Aktą pasirašęs ar nepritaręs jo pasirašymui Komisijos narys gali pakeisti savo sprendimą, nurodydamas tokio sprendimo motyvus. Šiuo atveju Komisijos pirmininkas IS „Infostatyba suformuoja naują Aktą, kurį el. parašais turi iš naujo pasirašyti Komisijos nariai, o prieš tai el. parašais pasirašytas Aktas panaikinamas. Aktas laikomas:

28.1. pasirašytu, jei:

28.1.1. iki Komisijos darbo pabaigos dienos jį pasirašė bent vienas kiekvieno subjekto paskirtas atstovas (Komisijos narys), išskyrus Reglamento 27.2 papunktyje nustatytą atvejį;

28.1.2. iki Komisijos paskutinės darbo dienos pabaigos Komisijos narys nepasirašo Akto ir to nepatvirtina;

28.2. nepasirašytu, jei nors vienas Komisijos narys el. parašu patvirtina, kad Akto jis nepasirašo, nurodydamas nepasirašymo motyvus.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

Nr. D1-409, 2015-05-18, paskelbta TAR 2015-05-21, i. k. 2015-07720

281. Pasirašytas Aktas laikomas galiojančiu, kai jis užregistruojamas IS „Infostatyba“. Aktą (el. dokumentą) Prašymo pateikėjas gali nuotoliniu būdu gauti iš IS „Infostatyba (jei Prašymas pateiktas nuotoliniu būdu), Aktas Prašymo pateikėjo prašymu gali būti išsiunčiamas jam el. paštu arba išduodamas Padalinyje (įrašomas į Prašymo pateikėjo el. laikmeną).

Papildyta punktu:

Nr. D1-409, 2015-05-18, paskelbta TAR 2015-05-21, i. k. 2015-07720

29. Jei Prašymas pateiktas nuotoliniu būdu, jo pateikėjas IS „Infostatyba“ turi galimybę gauti informaciją apie Procedūrų eigą. Pateikęs Prašymą tiesiogiai, informaciją jo pateikėjas gali gauti tiesiogiai, raštu, telefonu, el. paštu ir kitu būdu (jei pageidauja pareiškėjas ir yra tokios galimybės).

Punkto pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

30. Jeigu statinio projekte, BEOS projekte, pagal kurį išduotas statybą leidžiantis dokumentas, numatyta atskirų statinių ar jų dalių statybą, BEOS atskirų statinių ar jų dalių statybą užbaigti ne vienu metu, gali būti išduodami atskiri užbaigtų statyti statinių ar jų dalių Aktai, BEOS aktai ar surašomos Deklaracijos, jei šie statiniai ar jų dalys, BEOS ar jų dalys gali būti naudojami pagal statinio projekte, BEOS projekte, numatytą paskirtį, nepriklausomai nuo to, ar kitų statinio projekte, BEOS projekte suprojektuotų statinių ar jų dalių statyba užbaigta.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

Nr. D1-409, 2015-05-18, paskelbta TAR 2015-05-21, i. k. 2015-07720

Nr. D1-951, 2015-12-23, paskelbta TAR 2016-01-04, i. k. 2016-00026

31. Jei statinio projekto sprendiniai skiriasi nuo faktinių, Komisija bendru sutarimu sprendžia, ar šie nukrypimai yra esminiai ir ar jie daro įtaką statinio atitikčiai esminiams statinių reikalavimams. Aktas pasirašomas Komisijos nariams bendru sutarimu nusprendus, kad nukrypimai nuo statinio projekto sprendinių yra neesminiai. Prie neesminių faktinių nukrypimų nuo statinio projekto sprendinių priskiriami šie nukrypimai:

31.1. inžinerinių tinklų ir susisiekimo komunikacijų matmenų – iki 5 proc.;

31.2. pastatų ir inžinerinių statinių aukščio – iki 0,2 m; kitų matmenų – iki 0,2 m, išskyrus atvejus, kai dėl šių nukrypimų pažeidžiami norminiai atstumai nuo statinių iki žemės sklypo ribų, kai nėra besiribojančių žemės sklypų savininkų ar valdytojų rašytinių sutikimų;

31.3. pastatų ir inžinerinių statinių vietos žemės sklype (teritorijoje) ar atstumų nuo statinių iki žemės sklypo ribų – iki 1 m, išskyrus atvejus, kai dėl šių nukrypimų pažeidžiami norminiai atstumai nuo statinių iki žemės sklypo ribų, kai nėra besiribojančių žemės sklypų savininkų ar valdytojų rašytinių sutikimų;

31.4. kiti trečiųjų asmenų teisių ir pagrįstų interesų nepažeidžiantys nukrypimai – su sąlyga, kad, norint užbaigtame tame pačiame statinyje atlikti statybos darbus, būtinus šiems nukrypimams ištaisyti, nereikia gauti SLD.

Punkto pakeitimai:

Nr. D1-668, 2014-08-14, paskelbta TAR 2014-08-14, i. k. 2014-11069

Nr. D1-409, 2015-05-18, paskelbta TAR 2015-05-21, i. k. 2015-07720

32. Daugiabučių namų apdailos darbų apimtis gali būti mažesnė, negu numatyta statinio projekte, tačiau ne mažesnė, negu šių darbų privaloma apimtis, nurodyta Procedūrų atlikimo metu galiojančiuose daugiabučių namų projektavimo reikalavimuose, nurodytuose statybos techniniame reglamente STR 1.05.06:2010 „Statinio projektavimas.

33. Aktas ir Komisijai pateikta dokumentacija perduodami Prašymo pateikėjui. Komisijos pirmininkas per 14 kalendorinių dienų apie Akto pasirašymą informuoja Nekilnojamojo turto kadastro tvarkytoją [6.6].

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

Nr. D1-409, 2015-05-18, paskelbta TAR 2015-05-21, i. k. 2015-07720

331. BEOS statyba, rekonstravimas ar kapitalinis remontas užbaigiamas BEOS komisijos pasirašytu BEOS aktu, kurio rekvizitai patvirtinti Inspekcijos viršininko įsakymu. Nugriovus BEOS, BEOS aktas neišduodamas, o išduodama pažyma apie BEOS nugriovimą, kurios rekvizitai patvirtinti Inspekcijos viršininko įsakymu.

Užbaigus BEOS projekte numatytus statybos darbus ir atlikus bandymus nenaudojant branduolinių ir (arba) branduolinio kuro ciklo medžiagų, surašomas BEOS aktas. Leidimas pradėti eksploatuoti BEOS išduodamas Lietuvos Respublikos branduolinės saugos įstatymo nustatyta tvarka.

Statytojas, norintis gauti:

331.1. BEOS aktą, užbaigus BEOS statybą, Inspekcijai pateikia rašytinį prašymą išduoti BEOS aktą. Prašymo rekvizitai patvirtinti Inspekcijos viršininko įsakymu. Kartu su prašymu Statytojas Inspekcijai pateikia Valstybinės atominės energetikos saugos inspekcijos išvadą apie BEOS atitiktį projekto sprendiniams, įgyvendinantiems branduolinės saugos, radiacinės saugos, fizinės saugos ir branduolinių medžiagų apskaitos ir kontrolės reikalavimus. Ši išvada turi būti parengta, išnagrinėjus branduolinės energetikos objekto pripažinimo tinkamu eksploatuoti programoje numatytų šiame statybos etape darbų įvykdymo tarpinę ataskaitą ir atnaujintą saugos analizės ataskaitą;

331.2. BEOS aktą, patvirtinantį, kad rekonstravimo ar kapitalinio remonto darbai užbaigti pagal BEOS projekto sprendinius, Inspekcijai pateikia rašytinį prašymą išduoti BEOS aktą. Kartu su prašymu Inspekcijai pateikia Valstybinės atominės energetikos saugos inspekcijos išvadą apie BEOS atitiktį projekto sprendiniams, modifikacijos [6.4] saugą pagrindžiantiems dokumentams, įgyvendinantiems branduolinės saugos, radiacinės saugos, fizinės saugos ir branduolinių medžiagų apskaitos ir kontrolės reikalavimus.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

Nr. D1-951, 2015-12-23, paskelbta TAR 2016-01-04, i. k. 2016-00026

332. Gavusi prašymą, Inspekcija ne vėliau kaip kitą darbo dieną jį įregistruoja ir ne vėliau kaip per 3 darbo dienas patikrina, ar nėra kliūčių sudaryti BEOS statybos užbaigimo komisiją, t. y. ar su prašymu išduoti BEOS aktą pateikti visi privalomi pateikti dokumentai ir ar jie pasirašyti teisės aktų nustatyta tvarka.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

333. Jei Inspekcija nustato, kad sudaryti BEOS komisiją Reglamento 332 punkte nurodytų kliūčių nėra, ji raštu kreipiasi į Reglamento 111 punkte nurodytas institucijas, prašydama informuoti, kokius savo įgaliotus kompetentingus specialistus jos skiria į BEOS komisiją, taip pat ar Statytojas prie prašymo išduoti BEOS aktą privalo pateikti pridėtų dokumentų vertimus į valstybinę kalbą (jei dokumentai surašyti viena iš oficialiųjų Tarptautinės atominės energijos agentūros oficialiųjų kalbų ir vertimai nebuvo pridėti). Reglamento 111 punkte nurodytos institucijos šiame punkte nurodytą informaciją pateikia ne vėliau kaip per 3 darbo dienas nuo Inspekcijos prašymo gavimo dienos. BEOS komisija sudaroma ne vėliau kaip per 3 darbo dienas nuo informacijos iš paskutinės šią informaciją pateikusios institucijos gavimo dienos.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

334. Jei Inspekcija nustato, kad esama 332 punkte nurodytų kliūčių, ji apie tai per 2 darbo dienas raštu informuoja Statytoją. Reglamento 333 punkte nurodyti veiksmai atliekami tik pašalinus nustatytas kliūtis.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

335. Sudarius BEOS komisiją, jos pirmininkas pateikia komisijos nariams su prašymu išduoti BEOS aktą pateiktų dokumentų kopijas ir ne vėliau kaip per 5 darbo dienas raštu suderina su Statytoju BEOS komisijos darbo pradžios datą, apie kurią informuoja BEOS komisijos narius, taip pat informuoja Statytoją apie jo prievolę iki BEOS komisijos darbo pradžios pateikti reikalingų dokumentų vertimus į valstybinę kalbą.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

336. BEOS komisija savo darbe vadovaujasi Reglamento 18–31 punktuose išdėstytais principais tiek, kiek jie neprieštarauja Reglamento 337 punktui. Vietoj Reglamento 18 punkte nurodyto 10 darbo dienų termino taikomas 30 darbo dienų terminas.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

337. BEOS aktas išduodamas tik tuo atveju, jei jį pasirašo visi BEOS komisijos nariai.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

338. Pasirašytas BEOS aktas ir BEOS komisijai pateikti dokumentai perduodami Statytojui, po vieną BEOS akto egzempliorių – rangovui ir Inspekcijai. Inspekcijai taip pat perduodamas Reglamento 28 punkte nurodytas subjekto raštas bei prie Statytojo prašymo išduoti BEOS aktą pridėta kompiuterinė laikmena su BEOS projekto įrašu.

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

VI. DEKLARACIJOS TVIRTINIMAS

34. Statytojas Statybos įstatymo 24 straipsnyje nustatytais atvejais surašo Deklaraciją ir Padaliniui, esančiam toje apskrities teritorijoje, kurioje yra statinys, pateikia prašymą patvirtinti Deklaraciją. Šio prašymo ir Deklaracijos rekvizitus tvirtina Inspekcijos viršininkas. Prašymas patvirtinti Deklaraciją gali būti pateikiamas:

34.1. nuotoliniu būdu, pasinaudojant IS „Infostatyba“, užpildant atitinkamus prašyme nurodytus privalomus laukus ir įkeliant visus su prašymu privalomus pateikti dokumentus, pasirašytus Statytojo el. parašu;

34.2. tiesiogiai Padaliniui, pridedant visus privalomus pateikti dokumentus ir elektroninę laikmeną su šių dokumentų įrašais; šiuo būdu prašymas patvirtinti Deklaraciją pateikiamas tuo atveju, jei jo pateikėjas neturi galimybės prisijungti prie IS „Infostatyba“ (nesinaudoja el. bankininkystės, el. parašo paslaugomis ar kitų priežasčių).

35. Nuotoliniu būdu pateiktas prašymas patvirtinti Deklaraciją IS „Infostatyba“ užregistruojamas automatiškai, tą pačią dieną apie tai informuojant Statytoją. Tiesiogiai pateiktas prašymas DVIS užregistruojamas ne vėliau kaip kitą darbo dieną. Su prašymu patvirtinti Deklaraciją bendruoju atveju pateikiami šie dokumentai:

35.1. Deklaracija, kurios rekvizitai patvirtinti Inspekcijos viršininko įsakymu;

35.2. statinio projektas (paskutinė laida): Techninis projektas ir Darbo projektas, Techninis darbo projektas arba Supaprastintas statinio projektas. Jei Techninio projekto, Techninio darbo projekto arba statinio supaprastinto projekto, pagal kuriuos buvo išduotas statybą leidžiantis dokumentas, sprendiniai nebuvo keičiami ir statybą leidžiantis dokumentas buvo išduotas naudojantis IS „Infostatyba“, Techninis projektas, Techninis darbo projektas arba Supaprastintas projektas nepateikiami, o pateikiama Darbo projekto paskutinė laida (jei buvo projektuojama dviem etapais). Teikiant prašymą patvirtinti Deklaraciją tiesiogiai, taip pat pateikiamas statinio projekto popierinis variantas:

35.2.1. Techninio projekto ir Darbo projekto arba Techninio darbo projekto popierinis variantas su žymomis, kurias sudaro žodžiai „Taip pastatyta“, statinio statybos vadovo ir statinio statybos techninio prižiūrėtojo vardai, pavardės ir parašai; žymos „Taip pastatyta“ turi būti techninio projekto techninės specifikacijose ir darbo projekto brėžiniuose arba techninio darbo projekto techninėse specifikacijose ir brėžiniuose;

Punkto pakeitimai:

Nr. D1-140, 2016-02-24, paskelbta TAR 2016-02-25, i. k. 2016-03662

35.2.2. Techninio projekto ir Darbo projekto arba Techninio darbo projekto popierinis variantas be žymų, kurias sudaro žodžiai „Taip pastatyta“; šiuo atveju pateikiama Pažyma apie statinio atitiktį statinio projektui, kurios rekvizitai patvirtinti Inspekcijos viršininko įsakymu;

Punkto pakeitimai:

Nr. D1-140, 2016-02-24, paskelbta TAR 2016-02-25, i. k. 2016-03662

35.2.3. statinio supaprastinto projekto popierinis variantas;

35.3. statybą leidžiantis dokumentas (tuo atveju, jei jis buvo privalomas ir išduotas nesinaudojant IS „Infostatyba“);

35.4. statinio (-ių) kadastro duomenų byla (-os);

35.5. požeminių inžinerinių tinklų kontrolinės geodezinės nuotraukos;

35.6. žemės sklypo bendraturčių rašytiniai sutikimai;

35.7. kitų žemės sklypų savininkų (valdytojų) rašytiniai sutikimai;

35.8. išankstiniai rašytiniai pritarimai statinio projektui;

35.9. žemės sklypo su statiniais geodezinės nuotraukos (tuo atveju, kai statinių kadastro duomenų bylose nėra nurodyti atstumai nuo statinių iki sklypo ribų ir statinių aukštis);

35.10. turinčio statytojo teisę asmens paprastos rašytinės formos įgaliojimas pateikti prašymą – tuo atveju, jei prašymą pateikia įgaliotas asmuo;

35.11. statinio paveldėjimo teisės liudijimas (kai prašymą pateikia paveldėtojas);

35.12. pastatų garso klasifikavimo protokolai (kai privalomi);

35.13. pastatų energinio naudingumo sertifikatai (kai privalomi);

35.14. elektroninė laikmena su prie prašymo patvirtinti Deklaraciją pridedamų dokumentų įrašais (teikiant prašymą patvirtinti Deklaraciją tiesiogiai);

35.15. statinio (jo dalies) ekspertizės aktas, įrodantis statinio (jo dalies) atitiktį Statybos įstatymo 4 straipsnyje nurodytiems esminiams statinių reikalavimams, arba Statytojo pažyma dėl atsakomybės už statinio atitiktį šiems reikalavimams, kurios rekvizitai patvirtinti Inspekcijos viršininko įsakymu, – pateikiami Reglamento 3 priedo 15 punkte nustatytais atvejais.

Papildyta punktu:

Nr. D1-140, 2016-02-24, paskelbta TAR 2016-02-25, i. k. 2016-03662

36. Užregistravus prašymą patvirtinti Deklaraciją, Padalinio pareigūnas ne ilgiau kaip per 5 darbo dienas patikrina:

36.1. ar Statytojas:

36.1.1. žemės sklypą, kuriame pastatytas statinys, valdo nuosavybės teise ar valdo ir naudoja kitais Lietuvos Respublikos įstatymų nustatytais pagrindais, išskyrus teisės aktų [6.2] [6.9] nustatytas išimtis;

36.1.2. turi SLD (kai jis privalomas); Žemės sklypo ir/ar statinio paveldėjimo ar įsigijimo atveju SLD gali būti išduotas buvusio statytojo (užsakovo) vardu. SLD galiojimo terminas gali būti pasibaigęs;

36.1.3. statinį (jo dalį) valdo nuosavybės teise arba valdo ir naudoja kitais įstatymų nustatytais pagrindais – statinio rekonstravimo ir remonto (keičiant paskirtį ar jos nekeičiant) atvejais;

36.2. ar prašymas patvirtinti Deklaraciją užpildytas laikantis nustatytų reikalavimų, ar jame nurodyti visi naujai pastatytų pastatų rodikliai;

36.3. ar su prašymu patvirtinti Deklaraciją pateikti visi privalomi pateikti dokumentai;

36.4. ar šio prašymo pateikėjas turi Statytojo įgaliojimą pateikti prašymą patvirtinti Deklaraciją – tuo atveju, jei prašymą patvirtinti Deklaraciją pateikia ne Statytojas.

37. Nustatęs, kad Reglamento 36 punkto reikalavimai nėra įvykdyti, Padalinio pareigūnas ne vėliau kaip per 5 darbo dienas nuo prašymo patvirtinti Deklaraciją užregistravimo dienos Statytojui praneša apie tai, kad prašymas patvirtinti Deklaraciją bus priimtas ir nagrinėjamas tik ištaisius nustatytus trūkumus ir kad jie turi būti ištaisyti per 20 darbo dienų. Jeigu per šį terminą nustatyti trūkumai neištaisomi, prašymas patvirtinti Deklaraciją nepriimamas ir per 3 darbo dienas kartu su pateiktais dokumentais grąžinamas Statytojui. Jei prašymas patvirtinti Deklaraciją buvo pateiktas nuotoliniu būdu, jį pateikusiam Statytojui per IS „Infostatyba“ pranešama, kad šis prašymas nepriimamas. Abiem atvejais nurodoma prašymo patvirtinti Deklaraciją nepriėmimo priežastis ir tai, kad šis prašymas toliau nebus nagrinėjamas.

38. Nustatęs, kad Reglamento 36 punkto reikalavimai įvykdyti, Padalinio pareigūnas ne vėliau kaip per 5 darbo dienas nuo prašymo patvirtinti Deklaraciją užregistravimo dienos IS „Infostatyba“ šį prašymą pažymi kaip priimtą ir praneša (per IS „Infostatyba“, jei prašymas buvo pateiktas nuotoliniu būdu) jo pateikėjui, kad prašymas priimtas ir bus toliau nagrinėjamas.

39. Priėmęs prašymą patvirtinti Deklaraciją, Padalinio pareigūnas per 5 darbo dienas patikrina, ar:

39.1. nėra nukrypimų nuo esminių statinio projekto sprendinių, viršijančių nustatytus Reglamento 31.1–31.3 papunkčiuose ar pažeidžiančių (šiuo atveju tikrinama pasirinktinai), nustatytus Reglamento 31.4 papunktyje;

39.2. nepažeisti teisės aktų reikalavimai dėl statinių išdėstymo sklype (pagal kadastro duomenų bylą, pagal geodezinius matavimus) ir atstumų nuo statinių iki žemės sklypo ribų (jei projekto rengti neprivaloma);

39.3. dėl Deklaracijoje nurodyto (-ų) statinio (-ių) nėra surašyta savavališkos statybos aktų.

40. Padalinio įgaliotas pareigūnas:

40.1. nenustatęs pažeidimų pagal Reglamento 39 punktą, ne vėliau kaip per 10 darbo dienų nuo prašymo patvirtinti Deklaraciją priėmimo dienos Deklaraciją patvirtina el. parašu. Jei šis prašymas buvo pateiktas tiesiogiai, Deklaraciją (popierinį variantą) Padalinio įgaliotas pareigūnas papildomai patvirtina: Deklaracijos kiekvieno lapo viršutiniame dešiniajame kampe įrašo „Patvirtinta“, po šiuo žodžiu uždeda asmens spaudą, pasirašo ir įrašo datą;

40.2. nustatęs pažeidimų pagal Reglamento 39 punktą, prašymo patvirtinti Deklaraciją pateikėjui apie tai, kad Deklaracija nebus patvirtinta, praneša per 10 darbo dienų nuo prašymo priėmimo dienos, nurodydamas jos nepatvirtinimo priežastis, ir grąžina pateikus dokumentus (jei prašymas buvo pateiktas tiesiogiai);

40.3. Deklaracijos nepatvirtina, jei gauna informacijos, kad dėl SLD išdavimo teisėtumo teisme yra priimtų nagrinėti viešojo administravimo subjektų ar prokuratūros prašymų. Jei teisme dėl šio dokumento išdavimo teisėtumo yra priimtų nagrinėti kitų asmenų prašymų, Padalinio įgaliotas pareigūnas sustabdo Procedūras ir organizuoja SLD teisėtumo patikrinimą. Procedūros tęsiamos tik nustačius, kad SLD išduotas teisėtai. Jei Deklaracija negali būti patvirtinta, apie tai pranešama Statytojui.

41. Deklaracijos patvirtinimas laikomas galiojančiu, jei patvirtinta Deklaracija užregistruojama IS „Infostatyba“. Jei prašymas patvirtinti Deklaraciją buvo pateiktas nuotoliniu būdu, patvirtintą Deklaraciją (el. dokumentą) ją pateikęs Statytojas gali nuotoliniu būdu gauti iš IS „Infostatyba“, taip pat ji šį prašymą pateikusio Statytojo prašymu gali būti jam išsiunčiama el. paštu. Jei prašymas buvo pateiktas tiesiogiai, jį pateikusiam Statytojui išduodama patvirtinta Deklaracija (popierinė forma) arba/ir jo prašymu – el. dokumentas (įrašomas į prašymą pateikusio Statytojo el. laikmeną). Jei prašymas patvirtinti Deklaraciją buvo pateiktas tiesiogiai, vieną patvirtintos Deklaracijos egzempliorių saugo Padalinys, kitas grąžinamas prašymą pateikusiam Statytojui kartu su pateiktais dokumentais, išskyrus kompiuterines laikmenas su statinio projekto ir kitų dokumentų įrašais.

Patvirtintose Deklaracijose nurodytų statinių statybos teisėtumas, atsižvelgiant į finansavimą ir administracinius išteklius, pasirinktinai patikrinamas pagal Inspekcijos metinius veiklos planus Inspekcijos nustatyta tvarka ne vėliau kaip per vienerius metus nuo Deklaracijos patvirtinimo ir užregistravimo dienos; apie tai, išduodant patvirtintą Deklaraciją, informuojamas Deklaraciją pateikęs Statytojas.

Skyriaus pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

VII. BAIGIAMOSIOS NUOSTATOS

42. Žiemos metu, nesant galimybės užbaigti sklypo sutvarkymo darbus, Procedūros gali būti atliekamos ir Aktas pasirašomas neužbaigus šių darbų, tačiau Aktas gali būti pasirašytas tik Komisijai pateikus dokumentą, patvirtinantį Statytojo įsipareigojimą per nustatytą terminą užbaigti sklypo sutvarkymo darbus. Pasibaigus šiam terminui, Inspekcija patikrina, ar įvykdytas įsipareigojimas, ir jei jis neįvykdytas, surašo Statytojui privalomąjį nurodymą per jame nustatytą terminą įvykdyti įsipareigojimą; jo neįvykdžiusiam Statytojui gali būti taikoma administracinė atsakomybė Lietuvos Respublikos administracinių teisės pažeidimų kodekso nustatyta tvarka.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

43. Statybos užbaigimo data laikoma Akto ar Deklaracijos pasirašymo (patvirtinimo, jei Deklaraciją tvirtinti privaloma) data.

44. Aktas ir Deklaracija yra pagrindas įregistruoti statinį Nekilnojamojo turto registre [6.5].

45. Statinio garantiniu laiku išryškėję statybos defektai šalinami vadovaujantis Civilinio kodekso [6.1] šeštosios knygos XXIII skyriaus ir Statybos įstatymo [6.2] 36 straipsnio nuostatomis:

45.1. Statytojas, per garantinį laiką nustatęs statinio statybos defektų, pakviečia rangovo įgaliotą atstovą ir surašo dvišalį aktą, kuriame nurodo išryškėjusius statybos defektus ir su rangovu suderina jų padarinių pašalinimo terminą; jei rangovo įgaliotas atstovas neatvyksta arba atsisako pasirašyti dvišalį aktą, galioja Statytojo surašytas vienašalis aktas;

45.2. jei rangovas nepašalina statybos defektų akte nurodytu terminu, Statytojas apie tai raštu informuoja Inspekciją ir kreipiasi į teismą dėl rangovo įpareigojimo pašalinti statybos defektus arba dėl statybos defektų šalinimo išlaidų išieškojimo iš rangovo, jei Statytojas juos pašalino savo lėšomis;

45.3. Inspekcija, gavusi Statytojo informaciją apie rangovo vengimą šalinti statinio garantiniu laiku nustatytus statybos defektus, teikia statinių projektuotojų, statybos rangovų ir statinių projektų ar statinių ekspertizės rangovų atestavimo komisijai medžiagą bei pasiūlymus dėl rangovo veiklos įvertinimo ir / ar dokumento, suteikiančio rangovui teisę vykdyti atitinkamus statybos darbus, panaikinimo.

46. Užbaigus daugiabučio namo statybą, Statytojas saugo su namo statyba susijusią dokumentaciją ir prižiūri bei atsako už namo bendrojo naudojimo patalpas, inžinerines sistemas ir pastato laikančiąsias konstrukcijas bei jo nuosavybei priklausančius butus, kol susikurs savininkų bendrija, bus sudaryta namo savininkų jungtinės veiklos sutartis arba bus paskirtas namo bendrojo naudojimo objektų administratorius. Sukūrus daugiabučio namo savininkų bendriją, sudarius šių savininkų jungtinės veiklos sutartį ar paskyrus daugiabučio namo bendrojo naudojimo objektų administratorių, Statytojas per 1 mėnesį aktu perduoda jiems su namo statyba susijusius dokumentus ir bendrojo naudojimo patalpas, inžinerines sistemas, pastato laikančiąsias konstrukcijas bei sutvarkytą teritoriją.

47. Kitų, negu nurodyti Reglamento 46 punkte, statinių statybos atveju su statyba susijusią dokumentaciją nuolat saugo Statytojas, o statinius perleidus kitam asmeniui – šis asmuo.

Punkto pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

48. Gavęs Statytojo laisvos formos prašymą raštu, Akto galiojimą ar Deklaracijos patvirtinimą Statybos įstatymo 24 straipsnio 5 dalies 1 punkte nurodytais atvejais ne vėliau kaip per 5 darbo dienas panaikina Padalinio vedėjas savo potvarkiu.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

481. Neteko galios nuo 2014-01-01

Punkto naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

Papildyta punktu:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Punkto pakeitimai:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

49. Iki statinio (-ių) įregistravimo Nekilnojamojo turto registre nustačius, kad Aktas pasirašytas ar Deklaracija patvirtinta ir įregistruota nesilaikant Procedūrų reikalavimų, Akto galiojimą ar Deklaracijos patvirtinimą ir įregistravimą ne vėliau kaip per 5 darbo dienas panaikina Inspekcijos viršininkas arba jo įgaliotas pareigūnas; apie tai ne vėliau kaip kitą darbo dieną raštu ir el. paštu informuojamas Statytojas ir VĮ Registrų centras. Techninio pobūdžio klaidos ištaisomos Inspekcijos viršininko nustatyta tvarka.

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

50. Komisijos nariai, taip pat Deklaraciją pasirašę, užregistravę ar patvirtinę asmenys atsako pagal kompetenciją už šio Reglamento pažeidimus Lietuvos Respublikos įstatymų nustatyta tvarka.

Punkto pakeitimai:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

51. Statytojas sudaro Komisijai normalias darbo sąlygas, skiria būtiną transportą, teikia kanceliarinio pobūdžio paslaugas.

52. Ginčus dėl statybos užbaigimo tvarkos pažeidimų, vadovaudamiesi Lietuvos Respublikos įstatymais ir kitais teisės aktais, pagal kompetenciją sprendžia Inspekcija arba teismas. Statytojas dėl statybos užbaigimo procedūrų metu priimtų administracinių sprendimų turi teisę kreiptis į Vyriausiąją administracinių ginčų komisiją arba teismą.

Punkto pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

53. Jei statinio projekte ir statybą leidžiančiame dokumente nurodyta statybos rūšis pagal tuo metu galiojusius teisės aktus neatitinka Procedūrų atlikimo metu galiojančių teisės aktų, Procedūros Statytojo pageidavimu gali būti atliekamos pagal statybos rūšį, atitinkančią faktiškai atliktus statybos darbus Procedūrų atlikimo metu.

Papildyta punktu:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

54. Dėl neteisėtos statybos proceso dalyvių veiklos įvertinimo Inspekcija kreipiasi į atitinkamas Aplinkos ministerijos statybos proceso dalyvių atestavimo komisijas.

Papildyta punktu:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

55. Šiame Reglamente nurodyti dokumentai, suvedus visus privalomus duomenis į IS „Infostatyba“, šioje sistemoje formuojami ir atspausdinami nepateikiant konkrečiu atveju nepildytinų eilučių, laukų ar lentelių. Pildant šiame Reglamente nurodytus prašymus kompiuteriu, galima išbraukti nepildytinas eilutes, laukus ar lenteles.

Papildyta punktu:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

Punkto pakeitimai:

Nr. D1-776, 2012-09-26, Žin., 2012, Nr. 113-5752 (2012-09-29), i. k. 112301MISAK00D1-776

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

56. Reglamente nurodyti pranešimai teikiami nuotoliniu būdu tik tais atvejais, kai prašymas išduoti Statybos užbaigimo aktą ar patvirtinti Deklaraciją buvo pateiktas nuotoliniu būdu. Kitais atvejais pranešimai teikiami tokiu pat būdu, kokiu buvo pateiktas prašymas, išskyrus atvejus, kai Statytojas prašyme patvirtinti Deklaraciją nurodo, kad pageidauja gauti pranešimus kitu būdu.

Papildyta punktu:

Nr. D1-409, 2015-05-18, paskelbta TAR 2015-05-21, i. k. 2015-07720

_________________

Statybos techninio reglamento

STR 1.11.01:2010 „Statybos užbaigimas“

1 priedas

KOMISIJOS KOMPETENCIJA

Šiame priede nurodoma Komisijos pirmininko ir Komisijos narių kompetencija atliekant statybos užbaigimo procedūras.

1. Komisijos pirmininkas organizuoja Procedūras, šio Reglamento nustatytais atvejais sprendžia, kurie subjektai dalyvaus tikrinant konkretų statinį, tikrina, ar pateikti visi privalomi pateikti dokumentai, nagrinėja Komisijos narių pateiktų prieštaravimų motyvus, priima sprendimus dėl Akto pasirašymo nedalyvaujant Komisijos nariams, jiems apie savo nedalyvavimą nepranešus nustatyta tvarka, priima sprendimus atidėti, sustabdyti ar nutraukti Procedūras, kitus su Procedūrų atlikimu susijusius sprendimus. Procedūrose nedalyvaujant Komisijos nariui – Padalinio įgaliotam atstovui, Komisijos pirmininkas tikrina statinio atitiktį pagal šio atstovo nustatytą kompetenciją.

2. Padalinio įgaliotas atstovas tikrina:

2.1. ar surašyti statinio inžinerinių sistemų ir sklypo inžinerinių tinklų išbandymo aktai;

2.2. ar sklypo susisiekimo komunikacijos atitinka projekto sprendinius;

2.3. ar nepažeisti esminiai projekto sprendiniai (laikančiosios konstrukcijos, statinio išorės matmenys, statinio vieta);

2.4. ar nepažeisti su trečiųjų asmenų teisėtų interesų apsauga susiję projekto sprendiniai;

2.5. ar statybos proceso dalyviai turėjo reikalingus kvalifikacijos atitikties dokumentus ir buvo apsidraudę civilinės atsakomybės privalomuoju draudimu. Ar statinio statybos techninis prižiūrėtojas yra apsidraudęs civilinės atsakomybės privalomuoju draudimu, tikrinama, jei statinio statybos techninis prižiūrėtojas paskirtas ar pasamdytas po 2012 m. gruodžio 6 d.;

Punkto pakeitimai:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

Nr. D1-776, 2012-09-26, Žin., 2012, Nr. 113-5752 (2012-09-29), i. k. 112301MISAK00D1-776

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

2.6. ar energinio naudingumo sertifikate nurodyta energinio naudingumo klasė atitinka (ne mažesnė) statinio projekte nurodytą;

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

2.7. ar garso klasifikavimo protokole nurodyta garso klasė atitinka (ne mažesnė) statinio projekte nurodytą;

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

2.8. ar pateiktos panaudotų statybos produktų, darančių įtaką statinio atitikčiai esminiams reikalavimams, eksploatacinių savybių deklaracijos, ar jose nurodyti rodikliai tenkina statinio projekto techninių specifikacijų reikalavimus;

Papildyta punktu:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

2.9. ar pateiktos pažymos apie statybinių atliekų perdavimą jas tvarkančiai įmonei arba jų sutvarkymą kitu teisės aktais nustatytu būdu.

Papildyta punktu:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

3. Savivaldybės administracijos įgaliotas atstovas tikrina:

3.1. ar nepažeisti su statinių paskirtimi susiję projekto sprendiniai;

3.2. ar nepažeisti su statinių architektūros reikalavimais susiję projekto sprendiniai;

3.3. ar įgyvendinti infrastruktūros plėtros sutartyje numatyti projekto sprendiniai.

4. Priešgaisrinės apsaugos ir gelbėjimo departamento prie Vidaus reikalų ministerijos atstovas pagal kompetenciją tikrina statinių atitiktį projekto sprendiniams, įgyvendinantiems esminį statinio gaisrinės saugos reikalavimą, išskyrus šiuos statinius:

4.1. tiltus, tunelius, viadukus, kelius, gatves, kuriuose nėra priešgaisrinių įrenginių;

4.2. pramoninio vandentiekio tinklus be gaisrinių hidrantų;

4.3. vandenvalos statinius, nuotekų tinklus, vandentiekio tinklus be gaisrinių hidrantų, šilumos tinklus;

4.4. elektroninių ryšių inžinerinius statinius;

4.5. melioracijos statinius;

4.6. fontanus, baseinus, užtvankas, vandens perpumpavimo stotis, akvedukus, žuvivaisos inžinerinius statinius ir kt., išskyrus tuos atvejus, kai minėtuose statiniuose esantis vanduo numatytas gaisrams gesinti;

4.7. dujų tinklus (dujotiekius).

Papildyta punktu:

Nr. D1-1123, 2012-12-31, Žin., 2013, Nr. 1-8 (2013-01-03), i. k. 112301MISAK0D1-1123

5. Saugomos teritorijos direkcijos atstovas tikrina statinių, suprojektuotų valstybinių parkų, valstybinių rezervatų ir biosferos rezervato teritorijose atitiktį esminiams projekto sprendiniams, įgyvendinantiems saugomos teritorijos teritorijų planavimo dokumentų, apsaugos reglamento, kitų veiklą saugomose teritorijose reglamentuojančių teisės aktų reikalavimus.

6. Neteko galios nuo 2014-07-01

Punkto naikinimas:

Nr. D1-56, 2014-01-22, paskelbta TAR 2014-01-22, i. k. 2014-00404

7. Kultūros paveldo departamento prie Kultūros ministerijos atstovas tikrina kultūros paveldo statinių, statinių kultūros paveldo objekto teritorijoje, kultūros paveldo vietovėje ar jų apsaugos zonose atitiktį esminiams projekto sprendiniams, įgyvendinantiems paveldosaugos reikalavimus.

8. Visuomenės sveikatos centro apskrityje atstovas tikrina visų statinių atitiktį projekto sprendiniams, įgyvendinantiems visuomenės sveikatos saugos teisės aktų nustatytus reikalavimus, išskyrus darbuotojų saugos ir sveikatos ir nesusijusius su galimu cheminių, fizikinių (triukšmo, infragarso ir žemo dažnio garsų, vibracijos ir kt.) ar kitų veiksnių poveikiu visuomenės sveikatai inžinerinius statinius.

Punkto pakeitimai:

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

9. Lietuvos Respublikos valstybinės darbo inspekcijos atstovas tikrina statinių atitiktį projekto sprendiniams, įgyvendinantiems statinyje numatytų darbo vietų įrengimo reikalavimus.*

Punkto pakeitimai:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

10. Neįgaliųjų reikalų departamento prie Socialinės apsaugos ir darbo ministerijos atstovas tikrina žmonėms su negalia svarbių statinių [5.6], išskyrus atnaujinamus (modernizuojamus) pastatus, atitiktį projekto sprendiniams, įgyvendinantiems žmonių su negalia reikalavimus.

11. Radiacinės saugos centro atstovas tikrina šių statinių (išskyrus BEOS) atitiktį projekto sprendiniams:

11.1. kuriuose numatyta gaminti, naudoti, prekiauti, saugoti, montuoti, prižiūrėti, perdirbti jonizuojančios spinduliuotės šaltinius, tvarkyti (surinkti, rūšiuoti, apdoroti, laikyti, perdirbti, saugoti, nukenksminti) radioaktyviąsias atliekas;

11.2. kuriuose numatyta veikla, kurios metu naudojamos arba gali susidaryti medžiagos, turinčios gamtinių radionuklidų, kurių sąrašą tvirtina Radiacinės saugos centras ir kurių kiekiai gali sudaryti sąlygas 1 mSv per metus viršijančiai apšvitai.

Punkto pakeitimai:

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

12. Valstybinės maisto ir veterinarijos tarnybos atstovas tikrina šių statinių atitiktį projekto sprendiniams:

12.1. kuriuose numatoma vykdyti gyvūninio ar negyvūninio maisto tvarkymo veiklą, kuri, norint ją vykdyti, privalo būti nustatyta tvarka patvirtinta arba registruota [6.11; 6.12];

12.2. kuriuose numatoma laikyti gyvūnus.

13. Muitinės departamento prie Finansų ministerijos atstovas tikrina muitinių statinių atitiktį projekto sprendiniams, įgyvendinantiems muitinių statinių saugos ir paskirties reikalavimus.

14. Lietuvos kelių policijos tarnybos atstovas tikrina su eismu susijusių statinių (kelių, tiltų, estakadų ir viadukų) atitiktį projekto sprendiniams, įgyvendinantiems eismo saugos reikalavimus.

15. Valstybės sienos apsaugos tarnybos prie Vidaus reikalų ministerijos atstovas tikrina valstybės sienos apsaugos statinių ir statinių valstybės sienos apsaugos zonoje atitiktį projekto sprendiniams, įgyvendinantiems šių statinių saugos ir paskirties reikalavimus.

16. Valstybinės energetikos inspekcijos prie Energetikos ministerijos atstovas tikrina šių statinių atitiktį projekto sprendiniams, įgyvendinantiems energetikos įrenginių įrengimą reglamentuojančių teisės aktų reikalavimus:

16.1. elektrinių ir katilinių;

16.2. 110 kV ir didesnės įtampos perdavimo tinklų ir jų priklausinių;

16.3. gamtinių dujų sistemų;

16.4. gamtinių dujų saugyklų;

16.5. suskystintųjų gamtinių dujų importo, eksporto terminalų bei saugyklų;

16.6. magistralinių naftotiekių, produktotiekių;

16.7. naftos perdirbimo įrenginių;

16.8. naftos ir naftos produktų terminalų bei saugyklų;

16.9. šilumos tiekimo tinklų ir jų priklausinių.

17. Valstybinės geležinkelio inspekcijos prie Susisiekimo ministerijos atstovas tikrina geležinkelio infrastruktūros statinių atitiktį projekto sprendiniams, įgyvendinantiems šių statinių saugos ir paskirties reikalavimus.

18. Inžinerinių tinklų ir susisiekimo komunikacijų, prie kurių prijungiami sklypo inžineriniai tinklai ar susisiekimo komunikacijos, savininkų, valdytojų ar naudotojų atstovai tikrina statinių atitiktį projekto sprendiniams, įgyvendinantiems prisijungimo sąlygose nustatytus prisijungimo prie inžinerinių tinklų ar susisiekimo komunikacijų reikalavimus.

19. Susisiekimo ministerijos ar jos įgaliotos institucijos atstovas tikrina statinių atitiktį projekto sprendiniams, įgyvendinantiems prisijungimo prie valstybinės reikšmės kelių sąlygose nustatytus reikalavimus.

* Jei statinio projekte darbo vietų įrengimas nenumatytas, Darbo inspekcijos atstovas komisijos darbe nedalyvauja.

Papildyta pastraipa:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

20. Neteko galios nuo 2011-11-20

Punkto naikinimas:

Nr. D1-881, 2011-11-15, Žin. 2011, Nr. 140-6589 (2011-11-19), i. k. 111301MISAK00D1-881

_________________

Priedo pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

2 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

Priedo pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Statybos techninio reglamento

STR 1.11.01:2010 „Statybos užbaigimas“

3 priedas

STATYBOS UŽBAIGIMO KOMISIJAI PATEIKIAMŲ DOKUMENTŲ SĄRAŠAS

Statybos užbaigimo komisijai pateikiami šie dokumentai:

1. statinio projektas (popierinis variantas) su žymomis, kurias sudaro žodžiai „Taip pastatyta“, statinio statybos vadovo ir statinio statybos techninio prižiūrėtojo vardai, pavardės ir parašai, arba statinio projektas (popierinis variantas) ir Pažyma apie statinio atitiktį projektui, kurios rekvizitai patvirtinti Inspekcijos viršininko įsakymu.

Pastaba. Žymos „Taip pastatyta“ turi būti techninio projekto techninėse specifikacijose ir darbo projekto brėžiniuose arba techninio darbo projekto techninėse specifikacijose ir brėžiniuose. Statybos techninio reglamento STR 1.05.06:2015 „Statinio projektavimas“ 471 papunktyje nurodytu atveju žymos „Taip pastatyta“ turi būti darbo projekto brėžiniuose.

Punkto pakeitimai:

Nr. D1-303, 2015-04-13, paskelbta TAR 2015-04-16, i. k. 2015-05841

2. statybą leidžiantis dokumentas [6.2] (popierinis variantas) – jei jis nebuvo paskelbtas IS „Infostatyba“;

3. požeminių inžinerinių tinklų geodezinės nuotraukos;

4. statybos proceso dalyvių kvalifikaciją patvirtinančių dokumentų (atestatų, pažymų ir kt.) kopijos;

5. statybos proceso dalyvių civilinės atsakomybės privalomąjį draudimą patvirtinančių dokumentų (sutarčių, draudimo liudijimų ir kt.) kopijos. Statinio statybos techninio prižiūrėtojo civilinės atsakomybės privalomąjį draudimą patvirtinančius dokumentus privaloma pateikti, jei statinio statybos techninis prižiūrėtojas paskirtas ar pasamdytas po 2012 m. gruodžio 6 d.;

6. nustatyta tvarka užpildytas statybos darbų žurnalas su paslėptų darbų ir statinio laikančiųjų konstrukcijų išbandymų apkrovomis aktais, statinio inžinerinių sistemų bei inžinerinių tinklų apžiūros ir išbandymo aktais (kai išbandymai privalomi pagal teisės aktų reikalavimus), taip pat papildomi statybos darbų žurnalai (kai jie buvo pildomi). Dujotiekių ir jų įvadų įrengimo atveju vietoj statybos darbų žurnalo gali būti pateikiamas dujotiekio statybos techninis pasas [6.14];

7. žemės sklypo su statiniais geodezinės nuotraukos – tuo atveju, kai statinių kadastro duomenų bylose nėra nurodyti atstumai nuo statinių iki žemės sklypo ribų ir statinių aukštis;

Punkto pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

8. panaudotų statybos produktų, darančių įtaką statinio atitikčiai esminiams reikalavimams, eksploatacinių savybių deklaracijos*;

9. geriamojo vandens kokybės tyrimo, atlikto atestuotose ar akredituotose laboratorijose, dokumentai (neprivalomi, kai prisijungiama prie komunalinių inžinerinių tinklų);

10. cheminių medžiagų (teršalų), nejonizuojančiosios spinduliuotės, triukšmo, infragarso ir žemo dažnio garsų, žmogaus kūną veikiančių vibracijos lygių, mikroklimato, apšvietos ir kitų veiksnių matavimų, atliktų atestuotų ar akredituotų atitinkamiems tyrimams subjektų, dokumentai, jei šie matavimai numatyti statinio projekte;

11. dvibučio ar daugiabučio namo, gydymo paskirties pastato, mokslo paskirties pastato, viešbučių paskirties pastato Garso klasifikavimo protokolas [6.7];

12. pastato energinio naudingumo sertifikatas (kai jis privalomas) [6.8];

13. pažyma apie statybinių atliekų perdavimą jas tvarkančiai įmonei arba jų sutvarkymą kitu teisės aktais nustatytu būdu, jei statyba pradėta po 2006 m. sausio 20 d.;

14. energetikos įrenginių statiniuose, nurodytuose Reglamento 1 priedo 16 punkte, išbandymo aktai;

15. statinio (jo dalies) ekspertizės aktas, įrodantis statinio (jo dalies) atitiktį Statybos įstatymo 4 straipsnyje nurodytiems esminiams statinių reikalavimams, arba Statytojo pažyma dėl atsakomybės už statinio atitiktį šiems reikalavimams, kurios rekvizitai patvirtinti Inspekcijos viršininko įsakymu, – gali būti pateikiami kaip alternatyvos šio priedo 4, 5, 6 (išskyrus statinio inžinerinių sistemų bei inžinerinių tinklų apžiūros ir išbandymo aktus) ir 8 punktuose nurodytiems dokumentams; šios alternatyvos galimos, jei statyba pradėta ne vėliau kaip 2011 m. lapkričio 20 d. arba jei įteisinama savavališka statyba, arba statybos rangovas yra bankrutavęs (ar paskelbtas jo bankrotas); kitais atvejais kaip alternatyva gali būti pateikiamas tik statinio (jo dalies) ekspertizės aktas, įrodantis statinio (jo dalies) atitiktį Statybos įstatymo 4 straipsnyje nurodytiems esminiams statinių reikalavimams.

Punkto pakeitimai:

Nr. D1-409, 2015-05-18, paskelbta TAR 2015-05-21, i. k. 2015-07720

16. įgalioto tikrinti potencialiai pavojingus įrenginius subjekto išvada**, kad potencialiai pavojingas įrenginys yra tinkamas naudoti;

17. pažyma** apie potencialiai pavojingo įrenginio įregistravimą Potencialiai pavojingų įrenginių valstybės registre;

18. statybą leidžiantį dokumentą išduodančios institucijos išduoto statinio projektą tikrinusių (privalėjusių tikrinti) subjektų sąrašo kopija (tuo atveju, kai ši informacija nėra paskelbta IS „Infostatyba“);

19. atitinkamiems tyrimams atestuotų ar akredituotų subjektų matavimų dokumentai, įrodantys plieninių konstrukcijų priešgaisrinės dangos (dažų, lako, tinko, pastos ir kt.) storio ir sudėties atitiktį statinio projektui.

* Statybos produktų, neturinčių darniųjų techninių specifikacijų, pateiktų į rinką iki 2013 m. rugsėjo 1 d., ir statybos produktų, turinčių darniąsias technines specifikacijas, pateiktų į rinką iki 2013 m. liepos 1 d., – atitikties deklaracija.

** Pateikiama, jeigu potencialiai pavojingas įrenginys nurodytas įgaliotų įstaigų prižiūrimų ir valstybės registre registruojamų potencialiai pavojingų įrenginių (nurodant jų parametrus) sąraše, patvirtintame pagal kompetenciją arba Lietuvos Respublikos socialinės apsaugos ir darbo ministro, arba ūkio ministro, arba energetikos ministro įsakymu.

20. Neteko galios nuo 2016-01-31

Punkto naikinimas:

Nr. D1-409, 2015-05-18, paskelbta TAR 2015-05-21, i. k. 2015-07720

Papildyta punktu:

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

_________________

Priedo pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

4 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

Priedo pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

5 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

Priedo pakeitimai:

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

6 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

7 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

8 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

9 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

10 priedas. Neteko galios nuo 2014-01-01

Priedo naikinimas:

Nr. D1-915, 2013-12-09, Žin. 2013, Nr. 128-6548 (2013-12-14), i. k. 113301MISAK00D1-915

Pakeitimai:

1.

Lietuvos Respublikos aplinkos ministerija, Įsakymas

Nr. D1-411, 2011-05-18, Žin., 2011, Nr. 61-2916 (2011-05-21), i. k. 111301MISAK00D1-411

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

2.

Lietuvos Respublikos aplinkos ministerija, Įsakymas

Nr. D1-881, 2011-11-15, Žin., 2011, Nr. 140-6589 (2011-11-19), i. k. 111301MISAK00D1-881

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

3.

Lietuvos Respublikos aplinkos ministerija, Įsakymas

Nr. D1-332, 2012-04-20, Žin., 2012, Nr. 54-2692 (2012-05-10), i. k. 112301MISAK00D1-332

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

4.

Lietuvos Respublikos aplinkos ministerija, Įsakymas

Nr. D1-528, 2012-06-25, Žin., 2012, Nr. 73-3801 (2012-06-28), i. k. 112301MISAK00D1-528

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

5.

Lietuvos Respublikos aplinkos ministerija, Įsakymas

Nr. D1-656, 2012-08-13, Žin., 2012, Nr. 96-4935 (2012-08-17), i. k. 112301MISAK00D1-656

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

6.

Lietuvos Respublikos aplinkos ministerija, Įsakymas

Nr. D1-776, 2012-09-26, Žin., 2012, Nr. 113-5752 (2012-09-29), i. k. 112301MISAK00D1-776

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

7.

Lietuvos Respublikos aplinkos ministerija, Įsakymas

Nr. D1-1123, 2012-12-31, Žin., 2013, Nr. 1-8 (2013-01-03), i. k. 112301MISAK0D1-1123

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

8.

Lietuvos Respublikos aplinkos ministerija, Įsakymas

Nr. D1-915, 2013-12-09, Žin., 2013, Nr. 128-6548 (2013-12-14), i. k. 113301MISAK00D1-915

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 "Dėl statybos techninio reglamento STR 1.11.01:2010 "Statybos užbaigimas" patvirtinimo" pakeitimo

9.

Lietuvos Respublikos aplinkos ministerija, Įsakymas

Nr. D1-32, 2014-01-14, paskelbta TAR 2014-01-21, i. k. 2014-00382

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 „Dėl statybos techninio reglamento STR 1.11.01:2010 „Statybos užbaigimas“ patvirtinimo“ pakeitimo

10.

Lietuvos Respublikos aplinkos ministerija, Įsakymas

Nr. D1-56, 2014-01-22, paskelbta TAR 2014-01-22, i. k. 2014-00404

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 „Dėl statybos techninio reglamento STR 1.11.01:2010 „Statybos užbaigimas“ pakeitimo"

11.

Lietuvos Respublikos aplinkos ministerija, Įsakymas

Nr. D1-668, 2014-08-14, paskelbta TAR 2014-08-14, i. k. 2014-11069

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 „Dėl statybos techninio reglamento STR 1.11.01:2010 „Statybos užbaigimas“ patvirtinimo“ pakeitimo

12.

Lietuvos Respublikos aplinkos ministerija, Įsakymas

Nr. D1-303, 2015-04-13, paskelbta TAR 2015-04-16, i. k. 2015-05841

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 „Dėl statybos techninio reglamento STR1.11.01:2010 „Statybos užbaigimas“ patvirtinimo“ pakeitimo

13.

Lietuvos Respublikos aplinkos ministerija, Įsakymas

Nr. D1-409, 2015-05-18, paskelbta TAR 2015-05-21, i. k. 2015-07720

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 „Dėl statybos techninio reglamento STR 1.11.01:2010 „Statybos užbaigimas“ patvirtinimo“ pakeitimo

14.

Lietuvos Respublikos aplinkos ministerija, Įsakymas

Nr. D1-951, 2015-12-23, paskelbta TAR 2016-01-04, i. k. 2016-00026

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 „Dėl Statybos techninio reglamento STR 1.11.01:2010 „Statybos užbaigimas“ patvirtinimo“ pakeitimo

15.

Lietuvos Respublikos aplinkos ministerija, Įsakymas

Nr. D1-140, 2016-02-24, paskelbta TAR 2016-02-25, i. k. 2016-03662

Dėl Lietuvos Respublikos aplinkos ministro 2010 m. rugsėjo 28 d. įsakymo Nr. D1-828 „Dėl statybos techninio reglamento STR 1.11.01:2010 „Statybos užbaigimas“ patvirtinimo“ pakeitimo